Albert Hill

Albert George Hill (født 24. mars 1889 i Tooting i London, død 8. januar 1969 i Canada) var en britisk friidrettsutøver.

Hill begynte idrettskarrieren som langdistanseløper. Allerede i 1910 vant han det britiske amatørmesterskapet over 4 engelske mil. Den begynnende karrieren ble avbrutt i 1914 på grunn av utbruddet av første verdenskrig. Etter krigen skjøt karrieren fart, men nå først og fremst som mellomdistanseløper. Under det britiske mesterskapet i 1919 vant han gull på distansene 880 yards og en mile. Til tross for denne seieren ble han ikke tatt ut til olympialaget, da uttakskomiteen anså ham med sine 31 år for å være for gammel. Først i 1920 besluttet man at han likevel skulle få delta i OL.

Under OL i 1920 i Antwerpen tok han gull på 800 meter, foran amerikaneren Earl Eby og sørafrikaneren Bevil Rudd. Han vant også gull på 1500 meter, foran den senere vinneren av Nobels fredspris (1959), Philip Noel-Baker. I tillegg fikk han sølv på 3000 meter for lag, sammen med lagkameratene Charles Blewitt og William Seagrove.

Like før utbruddet av andre verdenskrig emigrerte Hill til Canada, der han bodde frem til han døde i 1969.

 OL-medaljer 
 1920  Antwerpen - 16px|Gull Gull i friidrett, 800 meter  Storbritannia  
 1920  Antwerpen - 16px|Gull Gull i friidrett, 1500 meter  Storbritannia  
 1920  Antwerpen - 16px|Sølv Sølv i friidrett, 3000 meter lagløp  Storbritannia

 Eksterne lenker 


Kategori:Britiske mellomdistanseløpere
Kategori:Olympiske mestere for Storbritannia
Kategori:Deltakere for Storbritannia under Sommer-OL 1920
Kategori:Friidrettsutøvere under Sommer-OL 1920
Kategori:Medaljevinnere under Sommer-OL 1920
Kategori:Personer fra London